
I. számú melléklet










Budapest Főváros Közgyűlésének
……./2006. (…….) számú önkormányzati rendelete

a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló

 84/2005. (XII.16.) Főv. Kgy. rendelet módosításáról

A távhőszolgáltatásról szóló 2005. évi XVIII. törvény 60. § (3) bekezdésében, valamint az árak megállapításáról szóló 1990. évi LXXXVII. törvény 7. § (5) bekezdésében és mellékletében kapott felhatalmazás alapján a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII.16.) Főv. Kgy. rendelet (a továbbiakban: R.) módosításáról Budapest Főváros Közgyűlése a következők szerint rendelkezik:

  AUTONUM  §

Az R. 1. számú melléklete helyébe e rendeletnek a lakossági (háztartási) célú távhőszolgáltatási díjakat meghatározó 1. számú melléklete lép.  
2. §
Az R. 1. számú melléklete helyébe e rendeletnek a lakossági (háztartási) célú távhőszolgáltatási díjakat meghatározó 2. számú melléklete lép.  
3. §
(1)
E rendelet a (2) bekezdés kivételével 2007. január 1-jén lép hatályba.
(2)  E rendelet 2 §-a 2007. április 1-jén hatályba lép, ezzel egyidejűleg az  1. számú melléklet hatályát veszti.

(3)  E rendelet (1) bekezdés szerinti hatályba lépésével egyidejűleg az R. 8. §-a előtti „A visszamenőleges elszámolás” cím és az R. 8. §-a hatályát veszti, ezzel egyidejűleg a R 9 -12 § -ainak számozása 8 -11 § -ra változik.
(4) A távhőszolgáltatási díjak visszamenőleges elszámolására az R. 8. §-a alapján létrejött szerződések 2006. december 31. napjával megszűnnek. Az ezen időpontig lezáruló elszámolási időszakokra a távhőszolgáltató a szerződés szerinti határidők betartása esetén köteles a visszamenőleges elszámolást a szerződésben foglaltaknak megfelelően végrehajtani. Amennyiben a felhasználó az ezzel kapcsolatos igényét atávhőszolgáltatónak 2007. február 28-áig bejelenti, a távhőszolgáltató köteles a visszamenőleges elszámolást 2006. december 31-ei zárónappal is elvégezni.  
(5) Az új hődíjakat az e rendelet hatályba lépését követően első alkalommal történő mérőleolvasás utáni távhőfogyasztásra lehet alkalmazni.

(6) E rendeletet a hatályba lépésekor fennálló – az R. hatálya alá tartozó – jogviszonyokra is alkalmazni kell.

Dr. Tiba Zsolt                                                       Dr. Demszky Gábor

főjegyző                                                                           főpolgármester
I N D O K O L Á S

a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló

 84/2005. (XII.16.) Főv. Kgy. rendelet módosításához

Általános indokolás

A távhőszolgáltatásról szóló 2005. évi XVIII. törvény 60. § (3) bekezdése, illetve az árak megállapításáról szóló 1990. évi LXXXVII. törvény 7. § (5) bekezdése és melléklete Budapest Főváros Közgyűlése hatáskörébe utalta a Budapest főváros területén érvényesülő távhőszolgáltatási csatlakozási díj, a lakossági távhőszolgáltatási díj, valamint az áralkalmazási és díjfizetési feltételek önkormányzati rendeletben történő megállapítását. 
A Fővárosi Közgyűlés a törvényi felhatalmazásoknak eleget téve 2005. novemberi ülésén megalkotta a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII.16.) Főv. Kgy. számú rendeletét, amely 2006. január 1-jén lépett hatályba. E rendeletet a Fővárosi Közgyűlés legutóbb 2006. szeptember hónapban az 57/2006. (IX.18.) önkormányzati rendeletével módosította, amellyel 2006. november 1-jei hatállyal új lakossági távhőszolgáltatási díjakat állapított meg. A 2006. november 1-jei hatállyal megállapított új díjak a 2004. október 1-je óta változatlan mértékű díjakat 8,4%-kal növelte meg.

A lakosság energiafelhasználásnak szociális támogatásáról szóló 231/2006. (XI.22.) Korm. rendelet alapján 2007. január 1-jétől a jelenlegi, alanyi jogú gázár-támogatás megszűnik, s ettől az időponttól az új szociális támogatásból kizárólag a kormányrendeletben meghatározott jövedelem szerinti rászorulók részesülnek majd. 
A rászorulókhoz a támogatás személyenként – a távhőszolgáltató által kiállított számlában – számlajóváírás formájában jut el, vagyis a számlában jóváírt támogatás a számla végösszegét csökkenti majd.  

A kormányrendelet szerint a támogatás megállapítása iránti kérelmet a felhasználóknak a Magyar Államkincstárnak a fogyasztó lakóhelye, tartózkodási helye szerint illetékes megyei Területi Igazgatóságához – a fővárosban a Budapesti és Pest Megyei Regionális Igazgatóságához (MÁK) – kell benyújtani. A támogatást a távhőszolgáltató a MÁK határozata alapján a felhasznált hőenergia arányában gigajoule-ra vetítve (Ft/GJ) érvényesíti. A távhőszolgáltató az általa érvényesített támogatásról a költségvetés „Hozzájárulás a lakossági energiaköltségekhez” elnevezésű Előirányzat kezelője részére köteles havonta adatot szolgáltatni, elszámolni. Az Előirányzat kezelője az érvényesített támogatást a távhőszolgáltató részére utólag megtéríti. A támogatásra jogosultsági időszak minden évben a január 1-je és december 31-e közötti időszak. Támogatás csak az adott jogosultsági időszakra érvényesíthető. Ebből következően a támogatás iránti kérelmet évenként meg kell újítani.

Támogatás a háztartásban együtt élők számától, jövedelmétől, valamint egyéb szociális rászorultságtól függően, négy különböző mérték szerint jár majd. Egy teljes fogyasztási egységnek azonban csak az első felnőtt személy számít, a háztartás második nagykorú tagjának arányszáma 0,9, minden további nagykorú személyt 0,8-as szorzóval, az első két kiskorút 0,8-as, a többi kiskorút pedig 0,7-es szorzóval kell figyelembe venni. Így egy kétgyerekes négytagú család összes havi jövedelmét nem néggyel, hanem 3,5-tel kell elosztani.) A legnagyobb mértékű támogatást az a háztartás kapja, akinek az egy fogyasztási egységre jutó nettó jövedelme nem haladja meg az öregségi nyugdíjminimum kétszeresét, vagyis az 53 660 forintot.  Akiknek a háztartásában az egy fogyasztási egységre eső nettó jövedelme 2007. évben meghaladja az öregségi nyugdíjminimum három és félszeresét, vagyis a 93 905 forintot, részükre támogatás már nem jár.  

A jelenlegi gázár-támogatási rendszer megszűnésének következtében a távhőszolgáltató lakossági energiaköltsége jelentősen, éves szinten 86%-kal nő. A hatályos lakossági távhőszolgáltatási díjak a gázár-támogatás megszűnése miatt nem fedezik a szolgáltató indokolt ráfordításait, ezért szükséges az R. módosítása és új lakossági távhőszolgáltatási díjak megállapítása.
Részletes indokolás

Az 1-2 §-hoz:

E § alapján az R. 1. számú melléklete helyébe új 1. számú melléklet lép, amely az új lakossági (háztartási) célú távhőszolgáltatási díjakat tartalmazza: az „A” pontja az általános díjtételeket, a „B” pontja a választható díjtételeket.

Az árak megállapításáról szóló 1990. évi LXXXVII. törvény 8. § (1) bekezdése előírja, hogy „a legmagasabb árat – a (2) bekezdésben szabályozott kivétellel – úgy kell megállapítani, hogy a hatékonyan működő vállalkozó ráfordításaira és a működéséhez szükséges nyereségre fedezetet biztosítson, tekintettel az elvonásokra és a támogatásokra is”. 

Budapest Főváros Önkormányzata és a Budapesti Távhőszolgáltató Zártkörűen Működő Részvénytársaság között érvényben lévő Együttműködési Megállapodás melléklete a díjmechanizmus előírása szerint soron kívül új díjakat kell megállapítani a hatósági energia árának, illetve a támogatási rendszer megváltozásakor.
A 2003. évben bevezetett – 2007. január 1-jétől megszűnő – alanyi jogon járó lakossági gázár-támogatás a hatósági gázárak folyamatos emelkedéséből származó fogyasztói terheket mérsékelte. A gázár-támogatásból a lakossági távhőfogyasztók oly módon részesültek, hogy a támogatás a távhőszolgáltató energiaköltségének a növekedését, ezáltal a lakossági távhődíjak növekedésének mértékét csökkentette. A folyamatosan növekvő gázár-támogatás következtében a lakossági távhődíjak a hatósági gázárak növekedésénél lényegesen mérsékeltebben növekedtek. A jelenlegi gázár-támogatási rendszer működéséből adódóan a támogatásból – az alacsonyabb távhődíj révén – ez év végéig valamennyi lakossági távhőfogyasztó részesül. A gázár-támogatási rendszer megszűnése következtében a távhőszolgáltató éves lakossági energiaköltségei 16,5 milliárd forintról 30,7 milliárd forintra, azaz 14,2 milliárd forinttal, 86%-kal nő. Ekkora mértékű költségnövekedést kigazdálkodni nem lehet, szükséges ezért új lakossági távhőszolgáltatási díjak megállapítása. 

A gázár-támogatási rendszer megszűnése 2007. január 1-jétől 44,6%-os mértékű lakossági díjemelést tenne szükségessé. Figyelemmel azonban egyrészt a jövő év elején a felhasználókra zúduló többletterhek mérséklésének, másrészt a távhőszolgáltató fizetőképességének szükséges megőrzésének szempontjaira a lakossági távhődíjak elkerülhetetlen változására két ütemben, két részletben kerül sor.
2007. január 1-jétől a lakossági díjak 37%-kal, 2007. április 1-jétől pedig további 8,4%-kal emelkednek. A második ütemű, áprilisi díjmegállapításnak a fogyasztók fizetőképességére gyakorolt negatív hatását csökkenti az, hogy áprilisban a fűtési időszak már befejeződik, ennek következtében a hőfogyasztás és így a fizetendő távhőszámla is jelentősebben mérséklődik.

2007. január 1-jétől a 37%-os mértékű díjkorrekció és az új szociális támogatási rendszer bevezetése a fővárosi távhőt igénybevevő háztartások távhőköltségét 2007. január 1. és 2007. március 31. közötti három hónapban a háztartások egy fogyasztási egységre eső jövedelmi helyzetének függvényében, a háztartások megoszlására vonatkozó becsléseink alapján a következők szerint változtatják:
	Fűtéssel és melegvízzel ellátott lakások

	 -

	 -
	 
	18,4
	41 841
	+21,3

	 
	
	 
	 
	 
	 

	Összesen
	 
	 
	100,0
	227 397
	+6,5


A jövő év első három hónapjában a fűtéssel és melegvízzel ellátott háztartások közül 31%-nak (70 493 háztartás) távhőköltsége 1,5 %-kal csökken. További 18,3%-nak (41 614 háztartás) 2,6 %-kal, újabb 22,1%-nak (50 255 háztartás) 6,8 %-kal, további 10,2%-nak (23 194 háztartás) 10,9 %-kal, míg a fennmaradó 18,4% háztartás (41 841) távhőköltsége 21,3 %-kal nő. (A jövedelem-megoszlásra vonatkozó becslés 2006. augusztus - szeptember hónapban elvégzett véletlen mintavételes, megkérdezéses kutatás adatai alapján készült.)

A két ütemű díjkorrekció és az új szociális támogatási rendszer a fővárosi távhőt igénybevevő háztartások 2007. évi távhőköltségét a háztartások egy fogyasztási egységre eső jövedelmi helyzetének függvényében, a háztartások megoszlására vonatkozó becsléseink alapján a következők szerint változtatják a bázisidőszaki, jelenleg érvényes díjakhoz képest:

	Fűtéssel és melegvízzel ellátott lakások



	Egy fogyasztási egységre
	Háztartások
	Lakások 
	Éves

	jutó havi jövedelem 
	megoszlása
	száma
	szintű

	 
	
	 
	sávonként
	a megoszlás
	fogyasztói

	 
	
	 
	 
	alapján

	változása

	 
	
	 
	 
	 
	

	( Ft / Fogy.egys. )
	( % )
	( db )
	( % )

	 
	 
	 
	 
	 
	 

	53 660-ig
	 
	
	31,0
	70 493
	+4,8

	 
	
	 
	 
	 
	 

	53 661
	 -
	67 075
	18,3
	41 614
	+10,4

	 
	
	 
	 
	 
	 

	67 076
	-
	80 490
	22,1
	50 255
	+16,3

	 
	
	 
	 
	 
	 

	80 491
	 -
	93 905
	10,2
	23 194
	+22,0

	 
	
	 
	 
	 
	 

	93 906
	 -
	 
	18,4
	41 841
	+36,4

	 
	
	 
	 
	 
	 

	Összesen
	 
	 
	100,0
	227 397
	+15,9


Így a 2007. évben a fűtéssel és melegvízzel ellátott háztartások közül 31 %-nak (70 493 háztartás) távhőköltsége 4,8 %-kal, további 18,3 %-nak (41 614 háztartás) 10,4 %-kal, újabb 22,1 %-nak (50 255 háztartás) 16,3 %-kal, további 10,2 %-nak (23 194 háztartás) 22,0 %-kal, míg a fennmaradó 18,4 % háztartásnak (41 841) távhőköltsége 36,4 %-kal nő. (A jövedelem-megoszlásra vonatkozó becslés a 2006. augusztus - szeptember hónapban elvégzett véletlen mintavételes, megkérdezéses kutatás adatai alapján készült.)

A fentiek alapján a fővárosi távhőt igénybe vevő háztartásoknak 2007. évben összességében, átlagosan 15,9%-kal emelkedik az éves távhőköltsége az általános forgalmi adóval együtt.

A legalacsonyabb jövedelmű, rászoruló háztartások távhőfizetési terheit 2007. évben háztartásonként évi 43 800 forinttal csökkenti a Fővárosi Lakásrezsi Támogatásról szóló, többször módosított 71/1999.(XII.30.) Főv. Kgy. rendelet szerinti távhőszolgáltatási díjkompenzáció. FŐTÁV Zrt. közérdekű felajánlás formájában a következő támogatási évben 825 millió forinttal segíti a támogatás nyújtóját a „HÁLÓZAT – Budapesti Díjfizetőkért és Díjhátralékosokért” Alapítványt.

A lakossági felhasználók túlnyomó többsége – közel 99%-a – a légtérfogatos díjtételek szerint fizeti a távhőszolgáltatási díjakat, tekintettel arra, hogy esetükben a távhőenergia szolgáltatás hőátalakítással történik, így a hőközpont fenntartásáról, üzemeltetéséről, karbantartásáról a távhőszolgáltató gondoskodik.

Az „A. Általános díjtételek” I. pontja szerinti, a közüzemi szerződésben meghatározott légtérfogat esetén alkalmazott alapdíjak és a hődíj – a melegvíz alapdíj és az ezt tartalmazó „B” típusú együttes alapdíj kivételével – az első ütemben 37 %-kal, a második ütemben 8,3 - 8,4%-kal nő. Ezzel teljesül az az elvárás, hogy az alapdíj-hődíj aránya változatlan – fűtés és vízfelmelegítés esetén 48 - 52% – maradjon, amely most már megegyezik a távhőszolgáltató állandó és változó költségeinek arányával. A tarifák növekedése közötti minimális eltérést a díjak kerekítési és oszthatósági követelménye okozza. A melegvíz alapdíj és az ezt tartalmazó „B” típusú együttes alapdíj az általános mértékeknél kevesebbel nő, tekintettel arra, hogy ebben a két tarifatípusban az energia költségek súlyaránya lényegesen kisebb a többinél.

A hőteljesítmény alapú (MW-os) tarifa-típus azokra a felhasználókra vonatkozik, akiknek a távhőszolgáltató a távhőenergiát átalakítás nélkül adja át, vagyis a hőátalakításról nem a távhőszolgáltató, hanem a felhasználó saját maga gondoskodik. Jelenleg a felhasználók elenyésző hányada (0,8%-a, közel kétezer háztartás) tartozik ebbe a körbe. A hőteljesítmény alapú (MW-os) díjak – a melléklet „A. Általános díjtételek” II. pontjában szereplő, a közüzemi szerződésben lekötött hőteljesítmény esetén alkalmazott díjtételek – mind az alap- mind a hődíj egyaránt – az első ütemben 37%-kal, a második ütemben 8,4%-kal emelkednek. 

A légtérfogatú alapdíjas felhasználók – a rendeletben meghatározott feltételek mellett –  a mellékletben foglalt „A. Általános díjtételek” helyett a „B. Választható díjtételeket” választhatják. Részükre a díjváltozás mértékei kisebb eltérésekkel megegyeznek az általános díjtételekben bekövetkezett változásokkal. A minimális eltéréseket a díjak oszthatósági és kerekítési követelményei indokolják.

A 3. §-hoz:

Az (1) bekezdés a rendelet 2007. január 1-jétől történő hatályba lépéséről rendelkezik a (2) bekezdés kivételével.

A (2) bekezdés 2007. április 1-jétől az R. 1. számú melléklete helyébe az e rendeletnek a lakossági (háztartási) célú távhőszolgáltatási díjakat meghatározó 2. számú mellékletét helyezi hatályba. 

A (3) bekezdés az R. 8. §-a előtti „A visszamenőleges elszámolás” címet és az R. 8. §- át a rendelet hatályba lépésével egyidejűleg hatályon kívül helyezi a következők miatt:

A módosításra javasolt önkormányzati rendelet 8. §-a szabályozza a visszamenőleges elszámolás elvégzésének feltételeit, a felhasználó és a távhőszolgáltató jogait és kötelességeit. A visszamenőleges elszámolás során a távhőszolgáltató a felhasználói közösség tagjai (díjfizetők) között egyszer már szétosztott, az épület által felhasznált hőmennyiséget és annak díját osztja fel és számolja újra el a díjfizetők között a lakásokba beépített költségmegosztók adatai alapján. A költségmegosztók leolvasott adataiból képzett felosztási arányszámokat a közösség képviselője adja meg a távhőszolgáltatónak. Az e szerint megállapított különbözetet az egyes díjfizetőkkel a távhőszolgáltató számolja el. A hatályban lévő szabályozás szerint visszamenőleges elszámolást a felhasználók díjmentesen naptári évenként legfeljebb két alkalommal igényelhetnek.

Az eddig is igen bonyolult, a felhasználók által nehezen áttekinthető visszamenőleges elszámolás végrehajtása a támogatási rendszer átalakulása, a támogatás érvényesítésének új módja, illetve az elszámolási, nyilvántartási kötelezettség teljesítése miatt azonban nemcsak kezelhetetlenné, áttekinthetetlenné válik, hanem teljességgel ellehetetlenül. Az ellehetetlenülés alapvető oka egyrészt az, hogy a viszonylag nagyszámú tulajdonosváltozások, illetve a jogosultságban bekövetkező változások miatt (a jogosultsági időszak díjfizetőnként az igénylés beadásának eltérő időpontjától is különböző lehet), másrészt azért, mert a visszamenőleges elszámolás időszaka az esetek túlnyomó többségében nem esik egybe a kormányrendelet által meghatározott jogosultsági időszakkal (egy naptári évvel), a visszamenőleges elszámolás időszaka alatt megváltoznak a támogatásra jogosultak. Mivel a visszamenőleges elszámolás időszakának legvégén leolvasott költségmegosztók adatai arányszámot képeznek a hőmennyiség és díjának új megosztására, s ezek az arányszámok a visszamenőleges elszámolás teljes időszakára, általában egy évre vonatkoznak, nem lehet megállapítani, hogy a visszamenőleges elszámolás valamely időszakában bekövetkező tulajdonos-, illetve jogosultváltozások miatt a tulajdonos (díjfizető) által teljes elszámolási időszakban elfogyasztott hőmennyiség mekkora hányada képezi a támogatás alapját, mekkora hányada nem, amelyet így érvényesíteni sem lehet. Az új támogatási rendszer a visszamenőleges elszámolással azért is összeegyeztethetetlen, mert az elszámolási különbözet a visszamenőleges elszámolási időszak utolsó napján nyilvántartott díjfizető részére kerül kiszámlázásra, így az energiatámogatás korrekciója az elszámolási időszakban bekövetkezett tulajdonosváltozás esetén a korábbi díjfizetőnek nem érvényesíthető, az új díjfizető részére elkészített elszámolásnál pedig az előző díjfizető támogatása nem vehető figyelembe. 

A fentiek miatt szükséges a rendelet 8. §-ának hatályon kívül helyezése. Ugyanakkor továbbra is fennmarad a felhasználóknak az a lehetősége, hogy az R. 5. § (4) bekezdésében foglaltak alapján a hődíj felosztási arányait szükség esetén akár havonta módosítsák, követve ezzel a hőfelhasználásban bekövetkezett változásokat.

A (4) bekezdés a visszamenőleges elszámolásra kötött szerződések lezárásával kapcsolatos rendelkezéseket tartalmazza. A távhőszolgáltatónak jelenleg a felhasználók alig több mint 10%-ával, összesen 330 épülettulajdon-közösséggel van érvényben visszamenőleges elszámolásra szóló megállapodása. A visszamenőleges elszámolás ellehetetlenülése miatt ezeket a megállapodásokat a távhőszolgáltató kénytelen lenne egyoldalúan felmondani, ezért szükséges a szerződések jogszabályi rendelkezéssel való megszüntetése. A távhőszolgáltató a visszamenőleges elszámolást a szerződés szerinti időponttal, de felhasználói igényre legkésőbb a 2006. december 31-éig tartó időszakig a hatályos rendelkezések és a megállapodásban foglaltak betartásával köteles elvégezni.    

Az (5) bekezdés arról rendelkezik, hogy az új hődíjakat a rendelet hatályba lépését követő első alkalommal történő mérőleolvasás utáni fogyasztásra lehet alkalmazni. 

A (6) bekezdés szerint e rendeletet a hatálybalépésekor fennálló – az R. hatálya alá tartozó – jogviszonyokra is alkalmazni kell.
1. számú melléklet a …/2006. (…….) Főv. Kgy. rendelethez 

A 84/2005. (XII.16.) Főv. Kgy. rendelet 1.sz. melléklete

A lakossági (háztartási) célú távhőszolgáltatási díjak

A.  Általános díjtételek

	Megnevezés
	Mérték-egység
	Díjtételek áfa nélkül*

	I.
	Közüzemi szerződésben meghatá-rozott légtérfogat esetén - 4. § (1) bekezdés a) pont szerint - alkalma-zott díjtételek 
	
	

	
	1.
	Alapdíjak
	
	

	
	
	a)
	Fűtési alapdíj
	Ft/légm3/év
	567,72

	
	
	b)
	Vízfelmelegítési alapdíj
	Ft/légm3/év
	73,80  

	
	
	c)
	Melegvíz alapdíj
	Ft/légm3/év
	263,76

	
	
	d)
	Együttes alapdíj A (a + b)
	Ft/légm3/év
	641,52

	
	
	e)
	Együttes alapdíj B (a + c)
	Ft/légm3/év
	831,48

	
	2.
	Hődíj
	Ft/GJ
	2 177

	II.
	Közüzemi szerződésben lekötött hőteljesítmény esetén - 4. § (1) bekezdés b) pont szerint - alkal-mazott díjtételek 
	
	

	
	1.
	Alapdíj
	Ft/MW/év
	15 595 632

	
	2.
	Hődíj
	Ft/GJ
	1 748


B.  Választható díjtételek

	Megnevezés
	Mérték-egység
	Díjtételek áfa nélkül*

	I.
	A 3. § (3) bekezdése szerint választható díjtételek
	
	

	
	1.
	Alapdíjak
	
	

	
	
	a)
	Fűtési alapdíj
	Ft/légm3/év
	170,28

	
	
	b)
	Vízfelmelegítési alapdíj
	Ft/légm3/év
	22,20

	
	
	c)
	Melegvíz alapdíj
	Ft/légm3/év
	212,16

	
	
	d)
	Együttes alapdíj A (a + b)
	Ft/légm3/év
	192,48

	
	
	e)
	Együttes alapdíj B (a + c)
	Ft/légm3/év
	382,44

	
	2.
	Hődíj
	Ft/GJ
	3 583


* A legmagasabb hatósági ár, amely az általános forgalmi adót nem tartalmazza.
2. számú melléklet a …/2006. (…….) Főv. Kgy. rendelethez 

A 84/2005. (XII.16.) Főv. Kgy. rendelet 1.sz. melléklete

A lakossági (háztartási) célú távhőszolgáltatási díjak

A.  Általános díjtételek

	Megnevezés
	Mérték-egység
	Díjtételek áfa nélkül*

	I.
	Közüzemi szerződésben meghatá-rozott légtérfogat esetén - 4. § (1) bekezdés a) pont szerint - alkalma-zott díjtételek 
	
	

	
	1.
	Alapdíjak
	
	

	
	
	a)
	Fűtési alapdíj
	Ft/légm3/év
	615,36

	
	
	b)
	Vízfelmelegítési alapdíj
	Ft/légm3/év
	79,92  

	
	
	c)
	Melegvíz alapdíj
	Ft/légm3/év
	283,20

	
	
	d)
	Együttes alapdíj A (a + b)
	Ft/légm3/év
	695,28

	
	
	e)
	Együttes alapdíj B (a + c)
	Ft/légm3/év
	898,56

	
	2.
	Hődíj
	Ft/GJ
	2 359

	II.
	Közüzemi szerződésben lekötött hőteljesítmény esetén - 4. § (1) bekezdés b) pont szerint - alkal-mazott díjtételek 
	
	

	
	1.
	Alapdíj
	Ft/MW/év
	16 903 320

	
	2.
	Hődíj
	Ft/GJ
	1 895


B.  Választható díjtételek

	Megnevezés
	Mérték-egység
	Díjtételek áfa nélkül*

	I.
	A 3. § (3) bekezdése szerint választható díjtételek
	
	

	
	1.
	Alapdíjak
	
	

	
	
	a)
	Fűtési alapdíj
	Ft/légm3/év
	184,56

	
	
	b)
	Vízfelmelegítési alapdíj
	Ft/légm3/év
	24,00

	
	
	c)
	Melegvíz alapdíj
	Ft/légm3/év
	227,28

	
	
	d)
	Együttes alapdíj A (a + b)
	Ft/légm3/év
	208,56

	
	
	e)
	Együttes alapdíj B (a + c)
	Ft/légm3/év
	411,84

	
	2.
	Hődíj
	Ft/GJ
	3 883


* A legmagasabb hatósági ár, amely az általános forgalmi adót nem tartalmazza.
